**Mór Városi Önkormányzat Képviselő-testületének**

**242/2024. (VII.15.) határozata**

**a Móri Radnóti Miklós Általános Iskola régi tornatermében új sportpadló létesítése tárgyában**

Mór Városi Önkormányzat Képviselő-testülete a Móri Radnóti Miklós Általános Iskola régi tornatermében új sportpadló létesítése tárgyában az alábbi döntéseket hozza:

1./ A Mór 29 hrsz-ú kivett általános iskola egyéb épület megnevezésű ingatlanon található „régi” tornaterem (207 m2) sportpadlója kivitelezését tulajdonosi jogkörében eljárva elvégezteti, és a munka elvégzéséhez szükséges bruttó 4.000 eFt fedezetet az önkormányzat 2024. évi költségvetésében az általános tartalék terhére a „013350 Az önkormányzati vagyonnal való gazdálkodással kapcsolatos feladatok” kormányzati funkció „5571-003-13 Intézményi kis összegű felújítások” kiadási előirányzaton biztosítja.

2./ Mór Városi Önkormányzat Képviselő-testületének forrás biztosítása tárgyában hozott 217/2024. (VI.26.) határozata 3. pontja hatályát veszti.

A Képviselő-testület felkéri a jegyzőt, hogy a költségvetés következő módosításakor gondoskodjon az előirányzatok átcsoportosításáról

Határidő: 2024.09.25.

Felelős: jegyző(Pénzügyi Iroda)

Fenyves Péter Dr. Taba Nikoletta

polgármester jegyző